552.17 REGOLAMENTI DWAR L-ATT DWAR L-AMBJENT U L-IPPJANAR TAL-IŻVILUPP (TĦASSIR U APPLIKABILITÀ) L-AVVIŻ LEGALI 107 tal-2016. L-AVVIŻ LEGALI 107 tal-2016. 1. It-titolu ta’ dawn ir-regolamenti hu r-Regolamenti dwar l-Att dwar l-Ambjent u l-Ippjanar tal-Iżvilupp (Tħassir u Applikabilità). 2. L-4 ta’ April, 2016 ġiet stabbilita bħala d-data meta d-dispożizzjonijiet tal-artikoli 3 sa 20, 22 sa 40, 44, 45, 46, 50, 54, 55, 60, 61, 63, 68, 83, 84, 85 ta’, u l-Iskedi 3 u 4 li jinsabu ma’, l-Att dwar l-Ambjent u l-Ippjanar tal-Iżvilupp għandhom jiġu mħassra. 3. Applikabilità tal-artikolu 41 tal-Att dwar l-Ambjent u l-Ippjanar tal-Iżvilupp. Kap. 504. Kap. 551. Id-dispożizzjonijiet tal-artikolu 41 tal-Att dwar l-Ambjent u l-Ippjanar tal-Iżvilupp għandhom jibqgħu fis-seħħ u jkunu applikabbli: (a) għall-appell i kollha attwalment pendenti quddiem it-Tribunal u quddiem it-Tribunal ta’ Reviżjoni tal-Ambjent u l-Ippjanar li assu mal-funzjonijiet tat-Tribunal skont l-Att dwar it-Tribunal ta’ Reviżjoni tal-Ambjent u l-Ippjanar; u (b) għal kwalunkwe appell ieħor li jista’ jiġi sottomess mid-deċizjonijiet kollha tal-Awtorità ta’ Malta dwar l-Ambjent u l-Ippjanar mogħtija sa u inklużit-3 ta’ April 2016; u (ċ) għal kwalunkwe appelli oħra attwalment quddiem il-Qorti tal-Appell (Ġurisdizzjoni Inferjuri) u appelli oħra li jistgħu jiġu sottomessi mid-deċizjonijiet kollha tal-Awtorità ta’ Malta dwar l-Ambjent u l-Ippjanar mogħtija sa u inklużit-3 ta’ April 2016. 4. Applikabilità ta’ artikoli oħra tal-Att dwar l-Ambjent u l-Ippjanar tal-Iżvilupp. Kap. 504. Id-dispożizzjonijiet tal-artikoli 47, 48, 49, 51, 52, 53, 56, 57, 58 u 59 tal-Att dwar l-Ambjent u l-Ippjanar tal-Iżvilupp għandhom jibqgħu fis-seħħ u jkunu applikabbli sakemm għandhom x’jaqsmu mapjanijiet, policies, pjanijiet ta’ immaniġġjar u regolamenti li fir-rigward tagħhom abbozz ikun ġie ppubblikat għall-konsultazzjoni pubblika sat-3 ta’ April 2016. 5. Applikabilità ta’ artikolu 62 tal-Att dwar l-Ambjent u l-Ippjanar tal-Iżvilupp. Kap. 504. Id-dispożizzjonijiet tal-artikolu 62 tal-Att dwar l-Ambjent u l-Ippjanar tal-Iżvilupp għandhom jibqgħu fis-seħħ u jkunu applikabbli sakemm għandu x’jaqsam ma’ regolamenti li ġew ppubblikati u li ma jkunux daħlu fis-seħħ sat-3 ta’ April 2016. 6. Applikabilità ta’ artikolu 65 tal-Att dwar l-Ambjent u l-Ippjanar tal-Iżvilupp. Kap. 504. Id-dispożizzjonijiet tal-artikolu 65 tal-Att dwar l-Ambjent u l-Ippjanar tal-Iżvilupp għandhom jibqgħu fis-seħħ u jkunu applikabbli sakemm għandhom x’jaqsmuma talbiet minn applikanti għal Briefs dwar l-Ambjent u l-Iżvilupp sottomessi lill-Awtorità ta’ Malta dwar l-Ambjent u l-Ippjanar u li sat-3 ta’ April 2016 jkunu għadhom ma ġewx deċiżi. 7. Applikabilità ta’ artikoli oħra tal-Att dwar l-Ambjent u l-Ippjanar tal-Iżvilupp. Kap. 504. Id-dispożizzjonijiet tal-artikoli 69, 78, 81, 82, 86 sa 90, 93 sa 96 ta, u tal-Iskedi 1, 2,6 u 7 li jinsabu ma’, l-Att dwar l-Ambjent u l-Ippjanar tal-Iżvilupp għandhom jibqgħu fis-seħħ u jkunu applikabbli sakemm għandhom x’jaqsmu ma’: (a) proċeduri u litigazzjoni attwalment pendenti, u (b) Kap. 551. Kap. 551. proċeduri u litigazzjoni mid-deċiżjonijiet kollha tal-Awtorità ta’ Malta dwar l-Ambjent u l-Ippjanar mogħtija sa u inklużit-3 ta’ April 2016, quddiem it-Tribunal ta’ Reviżjoni tal-Ambjent u l-Ippjanar li assu mal-funzjonijiet tat-Tribunal skont l-Att dwar it-Tribunal ta’ Reviżjoni tal-Ambjent u l-Ippjanar, u quddiem kull Qorti, Tribunal, arbitraġġ jew awtorità ġudikanti oħra. 8. Applikabilità ta’ artikoli oħra tal-Att dwar l-Ambjent u l-Ippjanar tal-Iżvilupp. Kap. 504. Id-dispożizzjonijiet tal-artikoli 70 sa 76 ta, ’ u tal-Iskeda 6 li jinsabu ma’, l-Att dwar l-Ambjent u l-Ippjanar tal-Iżvilupp għandhom jibqgħu fis-seħħ u jkunu applikabbli sakemm għandhom x’jaqsmu ma’ applikazzjonijiet għall-żvilupp li ġew validati sad-data tad-dħul fis-seħħ tal-Avviż Legali li jissostitwixxi r-Regolamenti tal-2010 dwar l-Ippjanar tal-Iżvilupp (Proċedura ta’ Applikazzjonijiet u d-Deċiżjoni Relattiva). 9. Applikabilità ta’ artikolu 77 tal-Att dwar l-Ambjent u l-Ippjanar tal-Iżvilupp. Kap. 504. Id-dispożizzjonijiet tal-artikolu 77 tal-Att dwar l-Ambjent u l-Ippjanar tal-Iżvilupp għandhom jibqgħu fis-seħħ u jkunu applikabbli sakemm għandhom x’jaqsmu ma’ proċeduri għar-revoka jew tibdil ta’ permessi, li ċenzi jew awtorizzazzjonijiet, inkluż kull awtorizzazjoni maħruġa mill-Awtorità ta’ Malta dwar l-Ambjent u l-Ippjanar skont xi Ordni, li jkunu diġà bdew sat-3 ta’ April 2016. 10. Applikabilità ta’ artikoli oħra tal-Att dwar l-Ambjent u l-Ippjanar tal-Iżvilupp. Kap. 504. Id-dispożizzjonijiet tal-artikoli 91 u 92 ta’, u tal-Iskeda 8 li tinsab ma’, l-Att dwar l-Ambjent u l-Ippjanar tal-Iżvilupp għandhom jibqgħu fis-seħħ u jkunu applikabbli sakemm għandhom x’jaqsmu ma’ avviżi maħruġa taħt il-Kategorija A tat-Tmien Skeda u konċessjonijiet maħruġa taħt il-Kategorija B tat-Tmien Skeda tal-Att u għal talbiet għal tali avviżi u konċessjonijiet li jkunu għadhom ma ġewx deċiżi sat-3 ta’ April 2016. 11. Id-dispożizzjonijiet tal-artikoli 94 u 95 tal-Att dwar l-Ambjent u l-Ippjanar tal-Iżvilupp għandhom jibqgħu fis-seħħ u jkunu applikabbli sakemm għandhom x’jaqsmu ma’: (a) proċeduri attwali quddiem il-Qorti tal-Maġistrati (Malta) jew il-Qorti tal-Maġistrati (Għawdex) jew il-Qorti tal-Appell Kriminali, fir-rigward tal-Att dwar l-Ambjent u l-Ippjanar tal-Iżvilupp, u (b) proċeduri istitwiti għal reati li ġew kommessi sat-3 ta’ April 2016 bi ksur tal-Att dwar l-Ambjent u l-Ippjanar tal-Iżvilupp. 12. Il-Ministru responsabbli għall-Iżvilupp Sostenibbli, l-Ambjent u Tibdil fil-Klima u s-Segretarju Parlamentari responsabbli għall-Ippjanar u s-Simplifikazzjoni Amministrattiva jistgħu jistabbilixxu dati ulterjuri fir-rigward tat-tħassir tad-dispożizzjonijiet rimanenti tal-Att dwar l-Ambjent u l-Ippjanar tal-Iżvilupp.